ગઈકાલે જ અમદાવાદના બે યુવાનોના ડુબવાથી મોત નીપજયા હતા. ત્યારે આ ઘટનાઓને અટકાવવા માટે તંત્ર દ્વારા હવે આ વિસ્તારમાં પ્રવેશ ઉપર જ પ્રતિબંધ ફરમાવવાનું નક્કી કરવામાં આવ્યું છે અને આ માટે આગામી સમયમાં વિધિવત જાહેરનામું બહાર પાડવા માટેની તજવીજ પણ શરૃ કરવામાં આવી છે. હાલ પુરતું આ સ્થળે પોલીસ પોઈન્ટ પણ ગોઠવી દેવાયો છે. સવારે આવેલા મુલાકાતીઓને ત્યાંથી રવાના કરી દેવામાં આવ્યા હતા. ગાંધીનગર શહેર તેમજ આસપાસના વિસ્તારોમાં પાણીનું સ્તર ઉંચુ આવે તે હેતુથી શહેરની પાસે ઈન્દ્રોડા ગામ પાસેથી સાબરમતી નદી ઉપર ૧૫૦ કરોડના ખર્ચે સંત સરોવર બનાવવામાં આવ્યું છે જેમાં ૧ર દરવાજા પણ રાખવામાં આવ્યા છે.